CELEX: 52012PC0621
Language: ro
Date: 2012-10-19
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/011 AT/Soziale Dienstleistungen din partea Austriei)

|
			
		
		
		52012PC0621
		
			Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/011 AT/Soziale Dienstleistungen din partea Austriei) /* COM/2012/0621 final */
			
				
		
		
			
			   	EXPUNERE DE MOTIVE
Punctul 28 din Acordul interinstituțional din
17 mai 2006 între Parlamentul European, Consiliu și Comisie privind
disciplina bugetară și buna gestiune financiară[1]
permite mobilizarea Fondului european de ajustare la globalizare (FEG) prin
intermediul unui mecanism de flexibilitate, în limita plafonului anual de
500 de milioane EUR, în plus față de rubricile corespunzătoare din
cadrul financiar.
Normele aplicabile contribuțiilor din FEG sunt
prevăzute în Regulamentul (CE) nr. 1927/2006 al Parlamentului European și al
Consiliului din 20 decembrie 2006 privind crearea Fondului european de ajustare
la globalizare[2].
La data de 21 decembrie 2011, Austria a
înaintat cererea EGF/2011/011 AT/Soziale Dienstleistungen pentru o contribuție
financiară din FEG, ca urmare a unor disponibilizări efectuate în 105
întreprinderi a căror activitate se încadrează în sectorul NACE Rev. 2
diviziunea 88 („Activități de asistență socială fără cazare”)[3], în regiunea de nivel NUTS II
Steiermark (AT22) din Austria.
După examinarea atentă a acestei cereri,
Comisia a concluzionat, în conformitate cu articolul 10 din Regulamentul (CE)
nr. 1927/2006, că sunt îndeplinite condițiile necesare pentru o contribuție
financiară în temeiul acestui regulament.
SINTEZA CERERII ȘI ANALIZĂ
 Date principale: ||   
 Numărul de referință FEG || EGF/2011/011 
 Stat membru || Austria 
 Articolul 2 || (b) 
 Întreprinderi în cauză || 105 
 Regiunea NUTS II || Steiermark (AT22) 
 Diviziunea NACE Rev. 2 || 88 („Activități de asistență socială fără cazare”) 
 Perioada de referință || 1.4.2011 - 15.12.2011 
 Data de începere a serviciilor personalizate || 1.10.2011 
 Data depunerii cererii || 21.12.2011 
 Disponibilizări în timpul perioadei de referință || 1 050 
 Lucrători disponibilizați care ar trebui să beneficieze de măsurile în cauză || 350 
 Cheltuieli pentru servicii personalizate (EUR) || 7 850 500 
 Cheltuieli pentru punerea în aplicare a FEG[4] (EUR) || 150 500 
 Cheltuieli pentru punerea în aplicare a FEG (%) || 1,88 
 Buget total (EUR) || 8 001 000 
 Contribuția din FEG (65 %) (EUR) || 5 200 650 
1.                      
Cererea a fost prezentată Comisiei la data de 21
decembrie 2011 și a fost completată cu informații suplimentare până la data de
25 iunie 2012.
2.                      
Cererea îndeplinește condițiile de mobilizare a
plăților din FEG stabilite la articolul 2 litera (b) din Regulamentul (CE)
nr. 1927/2006 și a fost prezentată în termenul de 10 săptămâni prevăzut la
articolul 5 din regulamentul respectiv.
Legătura dintre disponibilizări și
schimbările majore din structura comerțului mondial, generate de globalizare
sau de criza financiară și economică mondială
3.                      
În scopul de a stabili legătura dintre
disponibilizări și criza financiară și economică globală, Austria susține că
disponibilizările în sectorul serviciilor sociale mobile din Steiermark
(furnizarea de servicii sociale mobile pentru persoanele cu handicapuri și
asistență mobilă pentru tineret) au avut loc ca urmare a reducerilor în bugetul
social puse în aplicare de Steiermark, în vederea consolidării bugetului
general al acestora (ca parte a contribuției acestora la stabilitatea și consolidarea
angajamentelor asumate de Austria în cadrul programului de stabilitate
2010-2014[5]).
4.                      
Ca reacție la efectele negative ale crizei și
pentru a consolida bugetul regional până în 2013, noul guvern din Steiermark,
instituit în urma alegerilor, a decis, în 2010, să reducă cheltuielile totale
ale landului cu 25% (în comparație cu bugetul pentru 2010) în cursul perioadei
de doi ani 2011/2012. Reducerile bugetare vizau, de asemenea, sectorul social,
inclusiv prestațiile obligatorii contractuale (vertraglich vereinbarte
Pflichtleistungen) plătite de Steiermark în cadrul asistenței sociale
pentru tineret și al ajutorului pentru persoane cu handicap (Jugendwohlfahrt,
Behindertenhilfe). Aceste servicii sunt asigurate în Steiermark de
furnizorii de asistență socială[6],
organizați sub forma unor organizații non-profit, de societățile cu răspundere
limitată, precum și de întreprinderi private (mici).
5.                      
Furnizorii de servicii sociale mobile pentru
persoanele cu handicap (mobile Behindertenhilfe) și de servicii mobile de
ajutor pentru tineret (mobile Jugendarbeit) din Steiermark s-au numărat
printre cei afectați în mod direct de reducerea bugetului social. În urma unei
reexaminări a cadrelor juridice care reglementează serviciile mobile pentru
aceste două grupuri de persoane, catalogul de servicii a fost redus și
onorariile plătite de Steiermark furnizorilor de servicii au fost reduse
începând cu iulie 2011 (mobile Behindertenhilfe) și iunie 2011 (mobile
Jugendarbeit)[7].

6.                      
Ca răspuns la reducerile bugetare, furnizorii de servicii
sociale din Steiermark și-au redus mai întâi activitățile (și anume, orare de
activitate mai scurte pentru personal) și, ulterior, au început
disponibilizarea lucrătorilor de la mijlocul anului 2011. Cel
mai greu loviți au fost/sunt micii furnizori de servicii specializați numai
într-unul sau câteva domenii de asistență socială, deoarece aceștia depind în
mod exclusiv de fondurile vărsate de către land și municipalități (în timp ce
furnizorii de servicii sociale mai importanți care își desfășoară activitatea
în mai multe domenii dispun de diferite modalități de finanțare, inclusiv de
venituri provenite din campaniile de colectare de fonduri sau finanțare
federală).
Stabilirea numărului de disponibilizări
și îndeplinirea criteriilor de la articolul 2 litera (b)
7.                      
Austria a depus această cerere în temeiul
criteriilor de intervenție prevăzute la articolul 2 litera (b) din Regulamentul
(CE) nr. 1927/2006, care prevede concedierea a cel puțin 500 de salariați
într-o perioadă de nouă luni în întreprinderile a căror activitate se
încadrează în aceeași diviziune NACE Rev. 2 dintr-o regiune sau din două
regiuni învecinate cu nivelul NUTS II dintr-un stat membru.
8.                      
În cerere sunt menționate 1 050 de concedieri
în 105 întreprinderi încadrate în diviziunea 88 NACE Rev. 2 („Activități de
asistență socială fără cazare”), în regiunea NUTS II din regiunea Steiermark
(AT22) în timpul perioadei de referință de la 1 aprilie 2011 la
15 decembrie 2011. Din acestea, 888 au fost calculate în conformitate
cu articolul 2 alineatul (2) a doua liniuță din Regulamentul (CE) nr.
1927/2006, iar 162 au fost calculate în conformitate cu prima liniuță din
același alineat. 
Explicația caracterului neprevăzut al
disponibilizărilor în cauză
9.                      
Autoritățile austriece susțin că disponibilizările
au fost neprevăzute deoarece au avut loc ca urmare a deciziei guvernului
regional din Steiermark (la începutul anului 2011) de a reduce finanțarea
publică pentru acordarea de asistență persoanelor cu handicap și tineretului. Aceste
reduceri ale bugetului social au fost surprinzătoare pentru furnizorii de
servicii mobile, cu atât mai mult cu cât acordurile contractuale între
Steiermark și furnizorii de servicii în anii anteriori au fost reînnoite fără
renegociere, iar resursele financiare puse la dispoziție în vederea asistării
acestor două grupuri de persoane au crescut chiar în cursul anilor precedenți. 
Identificarea întreprinderilor care au
efectuat disponibilizări și a lucrătorilor vizați de măsurile de asistență
10.                  
Cererea face referire la 1 050 de disponibilizări
în 105 de întreprinderi în cursul unei perioade de referință de 8,5 luni,
dintre care 350 de lucrători (33,3 %) sunt vizați pentru asistență. Aceștia vor
beneficia de asistență personalizată în cadrul unei fundații regionale de
ocupare a forței de muncă (Regionalstiftung), astfel cum este definită
în Directiva federală AMF/23-2011[8].
Conform autorităților austriece, restul lucrătorilor disponibilizați (700) fie
au găsit un nou loc de muncă din proprie inițiativă și/sau cu ajutorul
serviciilor publice de ocupare a forței de muncă (AMS), fie nu au dorit să
beneficieze de un curs de formare și de altă formă de ajutor în cadrul creat
pentru ei de fundația pentru ocuparea forței de muncă.
 Întreprinderile și numărul de disponibilizări 
 Alpha Nova Betriebsges.m.b.H. || 18 || Lebenshilfe Bezirk Bruck/Mur || 14 
 BAN - Sozialökonomische BetriebsgmbH || 17 || Lebenshilfe Bezirk Judenburg || 6 
 BBRZ Kapfenberg || 2 || Lebenshilfe Bezirk Muerzzuschlag || 4 
 Beatrix Preininger || 1 || Lebenshilfe Ennstal || 4 
 Beratungsstelle TARA || 1 || Lebenshilfe Feldbach || 6 
 Betriebshilfe für die Steirische Wirtschaft || 11 || Lebenshilfe Graz und Umgebung - Voitsberg || 31 
 BUGLKRAXN, Verein Arbeitsintegration || 6 || Lebenshilfe Hartberg || 3 
 Sozialpädagog. Cafe Zum Safrangarten || 10 || Lebenshilfe Judenburg gemeinnützige GmbH || 6 
 Caritas der Dioezese Graz-Seckau || 110 || Verein Krisun - Kolpingsfamilie || 3 
 Chance B Sozialbetriebs GmbH || 40 || Lebenshilfe Leibnitz || 8 
 EHLESO OG || 1 || Lebenshilfe Projekt SPZ || 7 
 Eltern-Kind-Zentrum || 2 || Lebenshilfe Radkersburg || 5 
 ErFA II || 82 || Lebenshilfe Steiermark Feldbach || 1 
 Evang. Diakoniewerk Haus am Ruckerlberg || 7 || Lebenshilfe Steiermark Sektion Fuerstenfeld || 3 
 FRATZ-GRAZ Freizeit u. Aktivitätsz.f. K. || 1 || Lebenshilfe Steiermark Sektion Hartberg || 5 
 Gabriele Herrgesell ||   1 || Lebenshilfe Steiermark f. g u. mehrf. Beh. M. || 20 
 Gemeinnuetzige Beschaeftigungsges.m.b.H || 10 || Lebenshilfe Trofaiach || 4 
 Gemeinnützige Arbeitsintegrations GmbH || 5 || Lebenshilfe Weiz GmbH || 1 
 Gemeinnützige Dienstleistungsges. Weiz || 25 || Lebenshilfe Wohn-u.Tagesheim || 1 
 Ges. für steirische Kinderdörfer || 2 || Lebenshilfe, Graz und Umgebung - || 17 
 Gesellschaft zur Förderung seelischer Gesundh. || 1 || Leib & Soel - Verein || 6 
 GIP Neue Lebensräume GmbH ||   5 || LEO Lern- und Entwicklungswerkstätte || 4 
 Herbert Stöckl || 3 || LOGO jugendmanagement gmbh || 1 
 Hilfswerk Steiermark Gmbh || 1 || MAFALDA || 2 
 HOME SERVICE Volkshilfe Steiermark || 3 || Mit uns- Verein f. Heilpäd. Entwicklungsf. || 4 
   Isop Innovative Sozialprojekte ||   19 || Mosaik GmbH || 31 
   IST - Soziale Dienstleistungs Ges.m.b.H. || 2 || Neue Lebensräume GmbH || 1 
 Jugend am Werk Steiermark GmbH || 74 || Odilien- Blinden-Institut || 11 
 JWF Sozialmanagement GmbH || 9 || OEKO-Service GmbH || 13 
 Kinderfreunde Steiermark || 18 || Oesterr.Gesellschaft Rettet das Kind || 6 
 Köflacher Kinder- Betreuungsstelle ||   3 || Oesterr.Kinderfreunde Ortsgruppe Leonhard || 2 
 Kohlbacher-Sinko GmbH || 1 || Oesterr.Kinderrettungsw.Steiermark || 1 
 KOMPETENZ – Ber. u soz. Kompetenzz. || 6 || Oesterreichische Kinderfreunde || 11 
 Kulturwerkstatt GesbR || 1 || Pflegeelternverein Stmk. || 26 
 L.I.F.F.T. - Verein || 4 || pro mente Steiermark || 10 
 Lebenshilfe Ausseerland || 2 || Pronegg-Schleich Soziale Dienste KG || 1 
 Lebenshilfe Bad Radkersburg Gaestehaus || 2 || Psychosoziales Zentrum Voitsberg GmbH || 1 
 Lebenshilfe Bad Radkersburg Tageswerkst. || 1 || Region Gleisdorf Jugend und Kind KG || 6 
 SOEBSA, Sozial-Oeko-u. Beschäftigungsserv. || 10 || Verein f. Psy. u.Soz. Lebensberatung || 5 
 SOS - Kinderdorf || 10 || Verein für Beschäftigungsprojekte || 97 
 Sozial- u. Heilpädag. Förderinstitut Stmk. || 5 || Verein Humanistische Initiative || 3 
 Sozial- und Begegnungszentren Graz || 2 || Verein IKEMBA || 1 
 Sozialbetriebsgesellschaft Birkfelder Raum || 1 || Verein PFIFF - Mit- und Füreinander || 1 
 Soziale Dienste Ennstal Egartner-Schloemicher || 1 || Verein Sozialmanagement Steiermark || 1 
 Sozialmanagement Steiermark || 1 || Verein Sozialtherapeut. Betreuung. || 1 
 sozKom GmbH & Co KG || 1 || Volkshilfe Steiermark || 87 
 Steingruber Rita & Peter, Frühförderstelle || 1 || Verein VIDEF || 2 
 Tagesmütter Graz-Steiermark || 9 || WENDEPUNKT-LEOBEN || 1 
 Therapeutische Gemeinsch. Steiermark || 1 || Wohnplattform Stmk || 1 
 Ubuntu Verein z. sozialen Integration || 5 || Youth - 4U KG || 2 
 Verein Die Bruecke || 3 ||   ||   
 Verein f. Opfer v.Gewalt u.Menschenrechtsverl. || 1 ||   ||   
 Verein f.psy. u. soziale Lebensberatung || 1 ||   ||   
 Verein Frauenplattform Bezirk Voitsberg || 2 ||   ||   
 Verein Frauenservice Graz || 1 ||   ||   
 Total întreprinderi: 105 || Total disponibilizări: 1 050 ||   
11.                  
Defalcarea pe categorii a lucrătorilor vizați este
următoarea:
 Categorie || Număr || Procentaj 
 Bărbați || 100 || 28,6 
 Femei || 250 || 71,4 
 Cetățeni ai UE || 330 || 94,3 
 Cetățeni din țări terțe || 20 || 5,7 
 15-24 de ani || 75 || 21,4 
 25-54 de ani || 260 || 74,3 
 55-64 de ani || 15 || 4,3 
 peste 64 de ani || 0 || 0.0 
.
12.                  
153 de lucrători (43,7% din lucrătorii vizați) care
prezintă o problemă de sănătate de lungă durată sau un handicap sunt incluși în
categoriile de mai sus. 
13.                  
În ceea ce privește categoriile profesionale, toți
lucrătorii vizați de această cerere fac parte din categoria personal de
îngrijire (ISCO-08 categoria 5).
14.                  
În conformitate cu articolul 7 din Regulamentul
(CE) nr. 1927/2006, Austria a confirmat faptul că s-a aplicat o politică de
egalitate între femei și bărbați, precum și o politică de nediscriminare și că
acestea se vor aplica în continuare pe parcursul diferitelor etape de punere în
aplicare a FEG și, în special, în cursul accesării FEG.
Descrierea teritoriului vizat, a
autorităților sale și a părților interesate
15.                  
Teritoriul vizat de disponibilizări este landul
Steiermark (Steiermark, AT22), una dintre cele nouă provincii federale ale
Austriei. Steiermark aparține regiunilor industriale ale Austriei, împreună cu
Niederösterreich, Oberösterreich și Voralberg. Landul se învecinează cu
Slovenia, iar capitala sa, Graz, este cel de al doilea oraș ca mărime din
Austria, după Viena.
16.                  
Principalele părți interesate sunt serviciile
publice de ocupare a forței de muncă din regiunea Steiermark (regionale
Geschäftsstelle des Arbeitsmarktservice / AMS), guvernul provinciei
Steiermark (Steiermärkische Landesregierung), camera de comerț din
Steiermark (Wirtschaftskammer Steiermark), sindicatul lucrătorilor din
sectorul privat, din industria tipografică, jurnalism și industria hârtiei (Gewerkschaft
der Privatangestellten, Druck, Journalismus, Papier), membru al federației
austriece a sindicatelor (Österreichischer Gewerkschaftsbund / ÖGB),
precum și cele două organizații centrale Die Steirische Behindertenhilfe
și Dachverband der Steirischen Jugendwohlfahrtsträger, care reprezintă
furnizorii de servicii sociale ai celor două grupuri-țintă de persoane.
Impactul preconizat al
disponibilizărilor asupra ocupării forței de muncă la nivel local, regional sau
național
17.                  
În noiembrie 2011, rata șomajului în Steiermark a
fost mai mare decât cea din Austria în ansamblu: 6,2%, în comparație cu 4,1%. Creșteri
deosebit de ridicate ale șomajului în rândul femeilor au fost înregistrate în
această lună (o creștere de 6% din noiembrie 2010), reflectând în parte,
ponderea importantă a femeilor disponibilizate din sectorul serviciilor sociale
acoperite de prezenta cerere[9].
Doar câteva luni mai târziu (martie 2012), rata globală a șomajului în
Steiermark a fost cu 9% mai mare decât în urmă cu un an (martie 2011),
reprezentând cea mai ridicată creștere a șomajului în rândul celor nouă
provincii federale austriece (o creștere medie de 4,4% pentru Austria în
ansamblu în aceeași perioadă).
18.                  
Conform autorităților austriece, sectorul sanitar
și social din Steiermark a fost mai grav afectat de criza economică și
financiară și consecințele sale decât alte sectoare industriale ale provinciei
(o creștere cu 7,5% a șomajului în martie 2012 în comparație cu martie 2011, o
rată depășită numai de sectorul construcțiilor în care creșterea șomajului, cu
10,6% în aceeași perioadă, a fost și mai pronunțată).
19.                  
Austria estimează că, în 2012, alți lucrători din
serviciile sociale își vor pierde locul de muncă în urma reducerii fondurilor
regionale destinate asistenței pentru persoanele cu handicap și serviciilor
mobile pentru tineret. Numărul total de concedieri în sectorul serviciilor
sociale mobile din Steiermark va fi în mod semnificativ mai ridicat decât cel
preconizat inițial de către partenerii sociali.
20.                  
Landul Steiermark a fost afectat și de alte
disponibilizări în masă pentru care au fost prezentate Comisiei cereri FEG: 744
de disponibilizări într-o perioadă de nouă luni legate de sectorul
automobilelor[10], 476 de disponibilizări într-o perioadă de nouă luni legate de sectorul
metalurgic de bază[11] și 167 de disponibilizări într-o perioadă de patru luni legate de o
întreprindere specializată în echipamente electronice[12].
21.                  
Toate aceasta, în combinație cu alți factori (în
primul rând, creșterea dramatică a cererii viitoare de asistență medicală și de
servicii sociale - locuri de muncă „albe” - ca rezultat al îmbătrânirii
populației Europei) face ca modernizarea calificărilor și reintegrarea durabilă
a acestei forțe de muncă specializate să fie atât de importante.
22.                  
Măsurile de economie în bugetul social din
Steiermark sunt aplicate, în pofida unei controverse între furnizorii de
asistență mobilă și guvernul regional. Dezbaterea privind integrarea, justiția
socială pentru grupurile defavorizate și familiile acestora, precum și posibilele
efecte ale reducerilor și concedierilor asupra economiei regionale și locale
este încă în desfășurare în 2012. La o întrebare din partea serviciilor
Comisiei Europene, Austria a răspuns că, în pofida măsurilor de economie
aplicate, Steiermark continuă să se considere ca fiind un pionier în Austria în
ceea ce privește politicile privind persoanele cu handicap, și că provincia își
menține angajamentul de a respecta Convenția Organizației Națiunilor Unite
privind drepturile persoanelor cu handicap, ratificată de Austria în 2008.
Guvernul regional din Steiermark va prezenta, în 2012, un plan de acțiune care
să prezinte orientări pentru Strategia landului Steiermark pentru persoanele cu
handicap în perioada 2012-2020 pe baza Convenției Națiunilor Unite. Orientările
vor acoperi domenii precum accesibilitatea, ocuparea forței de muncă,
sensibilizarea și formarea, viața autonomă, date și statistici.
Pachetul coordonat de servicii
personalizate care vor fi finanțate și defalcarea costurilor sale estimate,
inclusiv complementaritatea sa cu acțiunile finanțate din fondurile structurale
23.                  
Sunt propuse următoarele tipuri de măsuri, care
formează împreună un pachet coordonat de servicii personalizate destinate
reintegrării a aproximativ 350 de foști lucrători ai serviciilor sociale pe
piața muncii. Cei 350 de lucrători vizați vor beneficia de măsurile respective
prin intermediul unei fundații regionale de plasare a forței de muncă (aprobate
de serviciul public de ocupare a forței de muncă la 30.9.2011 și operațională
de la 1.10.2011 la 30.9.2016; data limită de înscriere a lucrătorilor: 30.9.2012).
Verein Wirtschaftsoffensive (WOF) din Voitsberg / Köflach va fi responsabilă
pentru punerea în aplicare a măsurilor prin intermediul fundației pentru
plasarea forței de muncă. Această asociație de dezvoltare regională a asigura
deja gestionarea primului caz FEG din Austria, în sectorul automobilelor10.
24.                  
Celor 350 de persoane beneficiare de asistență prin
intermediul fundației de plasare a forței de muncă li se va propune un program
coordonat de gestionare metodologică a cazurilor care cuprinde o ofertă de
formare profesională completă, care să corespundă profilurilor și necesităților
lucrătorilor serviciilor sociale. Măsurile sunt aprobate și controlate de
serviciile publice pentru ocuparea forței de muncă (AMS, și anume
Arbeitsmarktservice) din Steiermark care evaluează utilitatea măsurilor de
perfecționare și de formare atât pentru piețele forței de muncă actuale, cât și
viitoare (atunci când cerințele vor fi diferite ca urmare a schimbărilor
demografice).
25.                  
În conformitate cu punctul 18 din
Arbeitslosenversicherungsgesetz (ALVG) și în funcție de programul de lucru
anterior al fiecărei persoane, lucrătorii trebuie să se implice pe deplin în
program. Participarea minimă nu poate fi mai mică de 20 de ore pe săptămână. Conformitatea
cu reglementările fundației (Stiftungsordnung) și a altor legi aplicabile este
asigurată.
–    
Gestionarea cazurilor: Cele două module de gestionare a cazurilor se află la dispoziția
tuturor celor 350 de lucrători vizați (raportul consilieri/participanți :
1:12):
–                   
Modulul 1 - Orientare profesională și activare;
–                   
Modulul 2 - Căutarea activă a unui loc de muncă.
După ce s-au înscris în fundația de plasare a
forței de muncă, lucrătorii urmează primul modul (durată limitată la
șase săptămâni, cu posibilitate de prelungire la cel mult 12 săptămâni în
cazuri speciale). Un parcurs de reinserție profesională individual este
elaborat pentru fiecare participant, reflectând necesitățile prezente și
viitoare ale pieței forței de muncă și posibilitățile și perspectivele de
carieră personală ale fiecărui lucrător. Parcursul de reinserție profesională
este semnat de către lucrător, reprezentanții fundației pentru plasarea forței
de muncă și responsabilul regional al AMS și constituie baza activităților
ulterioare ale lucrătorului în cadrul fundației pentru plasarea forței de
muncă. Lucrătorii de peste 50 de ani beneficiază de o asistență intensificată
pentru a-și îmbunătăți șansele pe piața forței de muncă. Acest modul include,
de asemenea, posibilitatea ca lucrătorii să petreacă o săptămână într-o
întreprindere pentru a încerca un nou post de muncă. 
Al doilea modul oferă
lucrătorilor asistență personalizată pentru a-i ajuta să găsească noi locuri de
muncă. Aceasta include tehnici referitoare la modul de abordare a pieței
muncii, modul în care trebuie să se pregătească pentru interviuri de angajare
și teste de selecție, etc. În funcție de profilul și situația fiecărui
lucrător, căutarea activă a unui loc de muncă poate începe imediat după
orientarea profesională sau la încheierea programului individual de formare. Steiermark
urmărește perfecționarea sau reorientarea profesională a cât mai multor
lucrători posibil înainte ca aceștia să înceapă căutarea unor noi locuri de
muncă în vederea pregătirii pentru viitoarele provocări în materie de ocupare a
forței de muncă din regiune (de exemplu, răspunsul la îmbătrânirea populației,
economie mai ecologică și bazată pe cunoaștere, etc.). Durata normală a acestui
modul este limitată la 14 săptămâni, putând fi prelungită cu 14 săptămâni
suplimentare în cazuri specifice (pentru participanții în vârstă de peste 50 de
ani sau persoanele cu capacitate redusă de muncă).
–    
Formare individuală: Măsurile
de formare sunt înscrise în buget pentru toți cei 350 de lucrători vizați. Fundația
pentru plasarea forței de muncă va oferi cursuri de formare pentru lucrătorii
disponibilizați pentru a le actualiza competențele și cunoștințele în vederea
pregătirii pentru locuri de muncă viitoare cu potențial de creștere: profesiuni
specializate în domeniul sănătății și al serviciilor sociale care necesită
calificări superioare / academice (probabil aproximativ jumătate dintre
participanți), dar și locuri de muncă în industriile ecologice și în sectoarele
metalurgiei, electronicii, comerțului și turismului. Opțiunile de calificare
propuse lucrătorilor variază în funcție de nivelurile lor de educație și de
experiență - de exemplu, lucrătorii cu nivel mai scăzut de calificare pot
beneficia de formare profesională în vederea obținerii unei calificări formale
sau pot relua și încheia stagii de ucenicie întreruptă anterior, persoanele cu
calificări tehnice specifice vor avea posibilitatea de a obține diplome
superioare. O parte a formării profesionale nu va trebui cofinanțată de FEG,
deoarece este asigurată gratuit în cadrul sistemului de învățământ austriac. În
cazurile în care un program de formare convenit durează mai mult decât perioada
de punere în aplicare a FEG, finanțarea suplimentară va fi asigurată de
fundația de plasare a forței de muncă[13].
–    
Alocație de formare[14]: Această
alocație a fost înscrisă în buget pentru toți cei 350 de lucrători și va fi
plătibilă numai pe durata participării acestora la măsurile de formare în
cadrul fundației pentru plasarea forței de muncă. Rata este de 200 EUR /
persoană / lună și a fost înscrisă în buget pentru 18 luni. Ea permite
lucrătorului să acopere cheltuielile de transport și costul materialelor
pedagogice. Această alocație, combinată cu alocația de subzistență, nu poate
depăși baza de calcul a ajutorului de șomaj pentru un lucrător. Plata
ajutoarelor de șomaj se întrerupe pe durata acordării alocațiilor de formare.
–    
Alocație de subzistență pe durata participării
la măsurile de formare și de căutare a unui loc de muncă[15]:
Această alocație a fost înscrisă în buget pentru toți cei 350 de lucrători și
va fi plătibilă numai pe durata participării acestora la măsurile de formare și
reintegrare activă în cadrul fundației pentru plasarea forței de muncă. Ea
permite implicarea totală și serioasă a fiecărui lucrător disponibilizat în
aplicarea măsurilor. Rata este de 1 000 EUR pe persoană / lună și a fost
înscrisă în buget pentru 11 luni (cifră medie, întrucât sumele efective depind
de salariul fiecărui lucrător înainte de concediere și de perioada în cursul
căreia fiecare lucrător participă la măsurile active). Această alocație,
combinată cu alocația de formare, nu poate depăși baza de calcul a ajutorului
de șomaj pentru un lucrător. Plata ajutoarelor de șomaj se întrerupe pe durata
acordării alocațiilor de subzistență. 
26.                  
Cheltuielile pentru punerea în aplicare a FEG, care
sunt incluse în cerere în conformitate cu articolul 3 din Regulamentul (CE) nr.
1927/2006, acoperă activitățile de pregătire, informare, publicitate și
control, precum și gestionarea fundației regionale pentru plasarea forței de
muncă. Costurile de gestionare a fundației (75 000 EUR) sunt calculate pe baza
unei rate forfetare. Toți partenerii implicați în măsuri se angajează să comunice
cu privire la asistența FEG.
27.                  
Serviciile personalizate prezentate de autoritățile
austriece sunt măsuri vizând piața forței de muncă în cadrul acțiunilor
eligibile definite la articolul 3 din Regulamentul (CE) nr. 1927/2006. Autoritățile
austriece estimează costurile totale ale acestor servicii la 7 850 500 EUR, iar
cheltuielile pentru punerea în aplicare a FEG la 150 500 EUR (1,88 % din
suma totală). Contribuția totală solicitată de la FEG este de 5 200 650 EUR
(65% din costurile totale).
 Acțiuni || Numărul estimat al lucrătorilor vizați || Costul estimat per lucrător vizat (în EUR) || Costuri totale (FEG și cofinanțare națională) (în EUR) 
 Servicii personalizate [articolul 3 primul paragraf din Regulamentul (CE) nr. 1927/2006] 
 Gestionarea cazurilor (2 module):  Orientare profesională și activare  Căutarea activă a unui loc de muncă (Maßnahmen der Betreuung, Orientierung und Aktivierung) || 350 || 1 030 || 360 500 
 Formare individuală, inclusiv stagii și cursuri de formare a spiritului antreprenorial (Ausbildungsmaßnahmen) || 350 || 7 000 || 2 450 000 
 Alocație de formare (Ausbildungsbedingte Zuschussleistung / Stipendien) || 350 || 3 600 || 1 260 000 
 Alocație de subzistență pe durata formării și căutării unui loc de muncă (Schulungsarbeitslosengeld) || 350 || 10 800 || 3 780 000 
 Subtotal servicii personalizate ||   || 7 850 500 
 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] 
 Activități de pregătire ||   || 10 500 
 Gestionare ||   || 75 000 
 Informare și publicitate ||   || 25 000 
 Activități de control ||   || 40 000 
 Subtotal cheltuieli legate de implementarea FEG ||   || 150 500 
 Total costuri estimate ||   || 8 001 000 
 Contribuție din FEG (65 % din costurile totale) ||   || 5 200 650 
28.                  
Potrivit Austriei, măsurile descrise mai sus sunt
complementare acțiunilor finanțate din fondurile structurale. Programul
operațional austriac ESF din cadrul Obiectivului 2 vizează șomerii pe termen
lung, în timp ce obiectivul FEG este acela de a oferi asistență lucrătorilor
imediat după disponibilizare. Astfel, nu există o suprapunere a celor două
fonduri. Mai mult, Austria a pus în practică certificarea procedurilor privind
cheltuielile în vederea excluderii oricărui risc de dublă finanțare.
Data/datele la care serviciile
personalizate pentru lucrătorii afectați au început sau sunt prevăzute să înceapă
29.                  
Austria a inițiat serviciile personalizate pentru
lucrătorii afectați, incluse în pachetul coordonat propus pentru cofinanțarea
FEG, la 1 octombrie 2011. Prin urmare, această dată reprezintă începutul
perioadei de eligibilitate pentru orice fel de asistență care ar putea fi
acordată din FEG.
Proceduri de consultare a partenerilor
sociali
30.                  
La 26.9.2011 și la 27.9.2011, Camera de comerț din
Steiermark (Wirtschaftskammer Steiermark) și Federația austriacă a
sindicatelor (Österreichischer Gewerkschaftsbund/ÖGB) au convenit să
înființeze o fundație regională de plasare a forței de muncă în sprijinul
lucrătorilor concediați. Acordul partenerilor a fost o condiție prealabilă
pentru recunoașterea fundației „Soziale Dienstleistungen Steiermark” de
către AMS care fusese notificată la data de 30.9.2011. Cele două organizații
centrale Die Steirische Behindertenhilfe și Dachverband der
Steirischen Jugendwohlfahrtsträger au fost, de asemenea, implicate în
discuții.
31.                  
În Austria, cooperarea în domeniul parteneriatului
social este o activitate voluntară, cu caracter predominant informal și
nereglementată prin lege[16].
Întreprinderile trebuie să respecte reglementările în vigoare ale serviciului
de ocupare a forței de muncă (AMS) numai atunci când decid să participe la
măsuri specifice privind politica de ocupare a forței de muncă.
32.                  
Autoritățile austriece au confirmat că cerințele
prevăzute în legislația națională și în legislația UE privind concedierile
colective au fost respectate. Având în vedere dimensiunea redusă a furnizorilor
de servicii sociale în cauză, doar câțiva dintre aceștia au fost obligați să
își anunțe concedierile planificate prin aplicarea sistemului de avertizare
timpurie (Frühwarnsystem) austriac în conformitate cu punctul 45a din Arbeitsmarktförderungsgesetz/AMFG.
Informare cu privire la acțiunile
obligatorii în temeiul legislației naționale sau al contractelor colective de
muncă
33.                  
În ceea ce privește criteriile stabilite la
articolul 6 din Regulamentul (CE) nr. 1927/2006, în cererea lor,
autoritățile austriece:
·      au confirmat că măsurile care constituie responsabilitatea societăților
în temeiul legislației naționale sau al contractelor colective nu vor fi
înlocuite de contribuția financiară din FEG;
·      au confirmat că acțiunile respective oferă sprijin lucrătorilor
individuali și nu urmează a fi folosite pentru restructurarea societăților sau
a sectoarelor de activitate;
·      au confirmat faptul că acțiunile eligibile menționate anterior nu
beneficiază de asistență prin intermediul altor instrumente financiare ale UE.
Sisteme de gestionare și control 
34.                  
Austria a notificat Comisiei că landul Steiermark
și serviciile publice de ocupare a forței de muncă (AMS) din Steiermark vor
asigura cofinanțarea națională de 35% și vor asigura prefinanțarea acțiunilor.
Landul va asigura 25,5% din cofinanțarea națională, iar acestea din urmă 74,5%.
35.                  
Conform autorităților austriece, contribuția
financiară va fi gestionată de același organism care gestionează FSE: unitatea
VI/INT/9 din cadrul Ministerului Federal al Muncii, Afacerilor Sociale și
Protecției Consumatorilor (BMASK Bundesministerium für Arbeit, Soziales und
Konsumentenschutz) va avea rol de autoritate de gestionare și de serviciu
de plată. Autoritatea de control financiar pentru FEG este diferită de cea
pentru FSE: această funcție va fi preluată pentru FEG de unitatea VI/S/5a din
cadrul BMASK. 
36.                  
Pachetul coordonat de măsuri personalizate este
aplicat de Regionalstiftung Soziale Dienstleistungen care este gestionată de
Verein Wirtschaftsoffensive (WOF) cu birouri în orașele Graz și Köflach, și
este monitorizat de Serviciul public de ocupare a forței de muncă (AMS). Mai
mult decât atât, BMASK este sprijinit de un serviciu de asistență tehnică, ce
va asigura, de asemenea, controlul de la primul nivel. Toate acordurile și
obligațiile principale sunt stabilite prin acorduri scrise.
Finanțare
37.                  
Având în vedere cererea Austriei, propunerea de
contribuție din FEG pentru pachetul coordonat de servicii personalizate
(inclusiv cheltuielile de punere în aplicare a FEG) este de 5 200 650 EUR,
reprezentând 65% din costul total. Alocarea propusă de Comisie în cadrul
acestui fond se bazează pe informațiile puse la dispoziție de Austria.
38.                  
Având în vedere cuantumul maxim al unei contribuții
financiare care poate fi acordată din FEG în temeiul articolului 10 alineatul
(1) din Regulamentul (CE) nr. 1927/2006, precum și marja disponibilă pentru
realocarea creditelor, Comisia propune mobilizarea din FEG a sumei totale
menționate mai sus, care să fie înscrisă în rubrica 1a din cadrul financiar.
39.                  
Cuantumul propus al contribuției financiare va lăsa
disponibil mai mult de 25 % din suma maximă anuală atribuită din FEG
pentru alocări în cursul ultimelor patru luni ale anului, conform dispozițiilor
articolului 12 alineatul (6) din Regulamentul (CE) nr. 1927/2006.
40.                  
Prin prezentarea prezentei propuneri de mobilizare
a FEG, Comisia inițiază procedura simplificată de trialog, conform
dispozițiilor de la punctul 28 din Acordul interinstituțional din 17 mai 2006,
în vederea obținerii acordului celor două componente ale autorității bugetare
cu privire la necesitatea utilizării FEG și cu privire la suma solicitată. Comisia
invită prima dintre cele două părți componente ale autorității bugetare care
ajunge la un acord, la nivelul politic corespunzător, cu privire la proiectul
de propunere de mobilizare, să informeze cealaltă parte componentă și Comisia
în legătură cu intențiile sale. În cazul în care una dintre cele două
componente ale autorității bugetare nu este de acord, se va organiza o reuniune
formală trilaterală.
41.                  
Comisia prezintă separat o cerere de transfer în
vederea înscrierii în bugetul pentru anul 2012 a unor credite de angajament
specifice, în conformitate cu punctul 28 din Acordul interinstituțional din 17
mai 2006.
Sursa creditelor de plată 
42.                  
Suma creditelor de plată prevăzută inițial în linia
bugetară 04 05 01 pentru 2012 va fi consumată în întregime după adoptarea de
cele două brațe ale autorității bugetare a propunerilor de mobilizare a FEG
prezentate până la ora actuală și prin urmare, va fi insuficientă pentru a acoperi
suma necesară pentru prezenta cerere. Se va solicita o consolidare a creditelor
de plată ale liniei bugetare FEG, fie prin intermediul unui transfer, în cazul
în care poate fi identificată o sursă de credite disponibile, fie printr-o
modificare bugetară. Creditele din această linie bugetară vor fi utilizate
pentru a acoperi suma de 5 200 650 EUR necesară pentru prezenta cerere.
Propunere de
DECIZIE A PARLAMENTULUI EUROPEAN ŞI A
CONSILIULUI
privind mobilizarea Fondului european de
ajustare la globalizare în conformitate cu punctul 28 din Acordul
interinstituțional din 17 mai 2006 între Parlamentul European, Consiliu și
Comisie privind disciplina bugetară și buna gestiune financiară (cererea
EGF/2011/011 AT/Soziale Dienstleistungen din partea Austriei) 
PARLAMENTUL EUROPEAN ȘI CONSILIUL
UNIUNII EUROPENE,
având în vedere Tratatul privind funcționarea
Uniunii Europene,
având în vedere Acordul interinstituțional din
17 mai 2006 dintre Parlamentul European, Consiliu și Comisie privind
disciplina bugetară și buna gestiune financiară[17], în special punctul 28,
având în vedere Regulamentul (CE)
nr. 1927/2006 al Parlamentului European și al Consiliului din 20 decembrie
2006 privind crearea Fondului european de ajustare la globalizare[18], în special articolul 12 alineatul
(3),
având în vedere propunerea Comisiei Europene[19],
întrucât:
(1)       Fondul
european de ajustare la globalizare (FEG) a fost creat pentru a oferi sprijin
suplimentar lucrătorilor disponibilizați ca urmare a schimbărilor majore din
structura comerțului mondial generate de globalizare și pentru a-i ajuta să se
reintegreze pe piața forței de muncă.
(2)       Domeniul
de aplicare al FEG a fost extins pentru cererile depuse în perioada
1 mai 2009 – 30 decembrie 2011 pentru a include acordarea de sprijin
lucrătorilor disponibilizați ca urmare directă a crizei financiare și economice
mondiale.
(3)       Acordul
interinstituțional din 17 mai 2006 permite mobilizarea FEG în limita
unui plafon anual de 500 de milioane EUR.
(4)       La 21
decembrie 2011, Austria a prezentat o cerere de mobilizare a FEG, privind
disponibilizările din 105 întreprinderi a căror activitate se încadrează în
NACE Rev. 2 diviziunea 88 („Activități de asistență socială fără cazare”) în
regiunea NUTS II Steiermark (AT22), și a completat-o prin informații suplimentare
transmise până la 25 iunie 2012. Această cerere îndeplinește condițiile pentru
stabilirea contribuțiilor financiare, astfel cum sunt prevăzute la articolul 10
din Regulamentul (CE) nr. 1927/2006. Prin urmare, Comisia propune mobilizarea
sumei de 5 200 650 EUR.
(5)       Prin
urmare, FEG ar trebui mobilizat pentru a oferi o contribuție financiară ca
răspuns la cererea depusă de Austria.
ADOPTĂ PREZENTA DECIZIE:
Articolul 1
În cadrul bugetului general al Uniunii
Europene pentru exercițiul financiar 2012, se mobilizează Fondul european de
ajustare la globalizare (FEG) pentru alocarea sumei de 5 200 650 EUR, sub formă
de credite de angajament și credite de plată.
Articolul 2
Prezenta decizie se publică în Jurnalul
Oficial al Uniunii Europene.
Adoptat la Bruxelles,
Pentru Parlamentul European,                     Pentru
Consiliu
Preşedintele                                                   Preşedintele
[1]               JO C 139, 14.6.2006, p. 1.
[2]               JO L 406, 30.12.2006, p. 1.
[3]               Regulamentul (CE) 1893/2006 al Parlamentului European și
al Consiliului din 20 decembrie 2006 de stabilire a Nomenclatorului statistic
al activităților economice NACE a doua revizuire și de modificare a
Regulamentului (CEE) nr. 3037/90 al Consiliului, precum și a anumitor
regulamente CE privind domenii statistice specifice (JO L 393, 30.12.2006, p.
1).
[4]               Conform articolului 3 al treilea paragraf din
Regulamentul (CE) nr. 1927/2006.
[5]               http://ec.europa.eu/europe2020/documents/related-document-type/index_ro.htm
[6]               Freie Wohlfahrtsträger für die Erbringung sozialer
Dienstleistungen zur Unterstützung Hilfsbedürftiger (öffentliche
Wohlfahrtsaufgaben).
[7]               Acest fapt ar trebui analizat în perspectiva sporirii
cheltuielilor din Steiermark pentru serviciile sociale de sprijinire a acestor
două grupuri de persoane de la începutul crizei economice din 2008 până în 2011
(care constituie împreună aproximativ 50% din bugetul social al regiunii
Steiermark).
[8]               Fundațiile
pentru ocuparea forței de muncă din Austria reprezintă un instrument politic
activ de îmbunătățire a poziției pe piața muncii a solicitanților de locuri de
muncă. Acestea sunt înființate în temeiul Arbeitslosenversicherungsgesetz
(alineatul 18) și al directivelor de punere în aplicare publicate de Serviciul
de ocupare a forței de muncă (AMS). Cea mai recentă directivă AMS: http://www.ams.at/_docs/001_ast_RILI.pdf.
[9]               În Austria, ponderea femeilor care lucrează în sectorul
social (aproximativ 80%) este mai mare decât în alte sectoare, cum ar fi
turismul (aproximativ 68%) sau sectorul construcțiilor (aproximativ 15%).
[10]             EGF/2009/009 AT/Steiermark, aprobată de către autoritatea
bugetară în 2009, JO L 347, 24.12.2009.
[11]             EGF/2010/007 AT/Steiermark și Niederösterreich, aprobată
de către autoritatea bugetară în 2011, JO L 263, 7.10.2011.
[12]             EGF/2010/008 AT/AT&S, aprobată de către autoritatea
bugetară în 2011, JO L 263, 7.10.2011.
[13]             Conform punctului 18 din Arbeitslosenversicherungsgesetz (ALVG),
participarea unui lucrător la programele fundației este limitată la 156 de
săptămâni (trei ani), cu posibilitate de prelungire la 209 săptămâni (patru
ani) în cazuri speciale (persoane în vârstă de peste 50 de ani sau persoane
care participă la programe de calificare cu o durată mai mare).
[14]             Conform punctului 18 din Arbeitslosenversicherungsgesetz
(ALVG).
[15]             Conform punctului 18 din Arbeitslosenversicherungsgesetz
(ALVG).
[16]             Site-ul internet al ÖGB http://www.sozialpartner.at/sozialpartner/Sozialpartnerschaft_mission_en.pdf
[17]             JO C 139, 14.6.2006, p. 1.
[18]             JO L 406, 30.12.2006, p. 1.
[19]             JO C […], […], p. […].